|  |
| --- |
| DELFIN – vaje 2. del | INDIV. POUK, INŠTRUKCIJE, POSLOVNA NEMŠČINADELFIN |
| Lana Škamlec | Gornja Radgona 25.8.2021 |

Kazalo vsebina

[1 delfini 1](#_Toc80779849)

[2 Opis 1](#_Toc80779850)

[3 Vedenje 2](#_Toc80779851)

[3.1 Skoki 2](#_Toc80779852)

# delfini

Za druge pomene glej Delfini (razločitev).

Delfin

Fosilni razpon: zgodnji miocen - nedavno

Tursiops truncatus 01.jpg

Velika pliskavka

Znanstvena klasifikacija

Kraljestvo: Animalia (živali)

Deblo: Chordata (strunarji)

Razred: Mammalia (sesalci)

Red: Cetacea (kiti)

Podred: Odontoceti (zobati kiti)

Družina: Delphinidae

Delfini so vodni sesalci družine Delphinidae in so najbolj razširjena družina kitov. Poznamo 32 vrst delfinov.[1] Najdemo jih v vseh oceanih in morjih, običajno pa živijo v plitvih vodah oziroma se zadržujejo blizu gladine. Hranijo se predvsem z ribami in lignji. Nekatere vrste delfinov so zelo družabne in živijo skupaj v velikih skupi

# Opis

Delfini so dolgi od enega metra in pol do štirih metrov. Orka, največji delfin, pa zraste v dolžino tudi do osem metrov. Delfini tehtajo od 50 kg do sedem ton. Imajo gladko, hidrodinamično telo s hrbtno plavutjo. Dlake nimajo, pred mrazom pa jih varuje debela plast podkožne tolšče. Imajo kljunast gobček, v ustih pa od 50 do 120 ostrih zob, da lažje zgrabijo spolzek plen.

V glavi imajo okrogel maščobni organ, ki ga imenujemo melona. Ta jim pomaga pri eholokaciji, torej pri oddajanju in zaznavanju visokih glasov, ki odmevajo s predmetov. Možgani delfinov so veliki, možganska ovojnica pa kompleksna, zato jih veliko zoologov uvršča med najinteligentnejša bitja.[2] Ena polovica možganov je med spanjem vedno budna. Tako lahko nadzorujejo okolico, plavajo in pazijo na morebitne grožnje. Delfini so sesalci, zato dihajo zrak. Dvignejo se na površje in si skozi eno nosno odprtino polnijo pljuča.

Anatomija (zgradba) delfina

Eholokacija

# Vedenje

So družabne živali, ki živijo v velikih skupinah. Sporazumevajo se s pomočjo žvižgov, cviljenjem in dotiki teles. Ko delfin dokončno oblikuje svoj žvižg, ostane vse življenje skoraj nespremenjen.[3] Žvižg vsebuje informacije o identiteti, lokaciji in počutju, sodeluje pa tudi pri združevanju v tesnejše skupine. Delfini so klepetave živali. Nekateri znanstveniki trdijo, da z glasnimi širokopasovnimi regljajočimi zvoki disciplinirajo mladiče in odganjajo morske pse.[4]

## Skoki

Skoki se razlikujejo po dolžini, izvedbi in namenu. Delfini lovijo svoj plen z nizkim in vodoravnim skokom od 30 do 50 cm visoko. Ta način je značilen predvsem za velike pliskavke. Iz vode se poženejo tudi poševno in padejo z bočno stranjo telesa nazaj, repna plavut pa ostane po navadi pod vodo. Da se delfinom hrana v prebavilih udobno namesti, skočijo iz vode z gobčkom, obrnjenim navzgor, in padejo nazaj v nespremenjenem položaju.

Delfini se v igri radi potapljajo in skačejo iz vode.[5] So hitri plavalci, ki dosežejo hitrost 27 kilometrov na uro.[6] Skočijo vodoravno tudi do tri metre visoko. Preskakujejo enega ali dva pred seboj v koloni. S tem želijo naredijo vtis na druge delfine; na primer, ko se srečata dve jati. Znajo izvesti tudi kompleksnejše obrate, delno v vodi in delno v zraku. Z repom »hodijo« po vodi ali pa držijo glavo nad vodo. v igri se tudi lovijo. Delfina plavata drug proti drugemu in se zadnji trenutek obrneta ali pa sočasno skočita iz vode. Skok se redko konča s trčenjem. Jezdijo tudi morske valove, ki se oblikujejo naravno, ob grebenih ali ob obali. Postavijo se tako, da je repna plavut tam, kjer je največji pritisk. Znane so tudi igre z algami, meduzami in zračnimi mehurčki.

Prehranjevanje

So plenilci, ki aktivno lovijo svoj plen, zaznajo pa ga s pomočjo eholokacije. Delfini imajo enakomerno velike in stožčaste zobe, s katerimi lažje zgrabijo spolzek plen in celega požrejo. Vrste, ki imajo veliko zob, se prehranjujejo pretežno z ribami, vrste, ki imajo manj zob, pa se prehranjujejo pretežno z lignji. Nekateri delfini plenijo tudi rake. Orka je edina vrsta delfina, ki se prehranjuje z drugimi vodnimi sesalci, kot so tjulenji, in z drugimi vrstami kitov in delfinov. Nekateri lovijo tudi po skupinah in plen obkolijo. Mladiči delfinov se prehranjujejo z materinim mlekom, ki jim ga mati brizgne v gobček, saj nimajo ustnic, s katerimi bi mleko sesali.

Delfini in človek

Delfini so izpostavljeni človeškemu vplivu, saj se zadržujejo v bližini obal. Onesnaževanje z odpadki, kot so plastika, najlon in drugi materiali, zanje predstavljajo veliko težavo. Odpadke lahko pomotoma pogoltnejo ali se vanje zapletejo. Ob razpadanju plastičnih izdelkov nastaja mikroplastika, ki negativno vpliva na zdravje delfinov.

Odpadki v morju

Znani so tudi primeri, kjer delfini rešijo človeka pred utopitvijo ali pred morskimi psi.[7] Najpogosteje tvorijo živi obroč okoli ogroženega plavalca in ga tako zavarujejo pred nevarnostjo. V zadnjih letih so delfini rešili življenja več deset ljudi.[8] V zahodnem svetu so pogoste tudi terapije invalidnih ljudi z delfini, a učinki terapije niso podprti z veliko znanstvenimi dokazi.[9]

Delfini so prisotni tudi v literaturi in filmu. Pomembno vlogo igrajo v romanih Operacija delfin pisatelja Roberta Merleja, Delfin: poti sanj vodijo k resnici pisatelja Sergia Bambarna, v tv-seriji Flipper in v filmih Skriti zaliv, Človek delfin in Zgodba o sanjaču.

Delfini v slovenskem morju

Slovensko društvo za morske sesalce Morigenos spremlja delfine v slovenskem morju od leta 2002. Dokumentirali so stalno prisotnost populacije velikih pliskavk, ki jim je slovensko morje, skupaj z okoliškimi hrvaškimi in italijanskim morji, pomemben življenjski prostor. Je edina stalna vrsta kitov in delfinov. Društvo je s pomočjo metode fotoidentifikacije naredilo prvi fotografski identifikacijski katalog delfinov v Sloveniji, ki vključuje 150 delfinov.

Taksonomija

Par navadnih delfinov.

Indopacifiški beli delfin.

Maldivska kratkogobčna pliskavka.

Tihomorski pisani delfin.

Orka.

Mala orka.

 Podred Odontoceti (zobati kiti)

 Družina Delphinidae (delfini)

 Rod Delphinus

 Delphinus capensis

 Delphinus delphis (navadni delfin)

 Rod Tursiops

 Tursiops truncatus (navadna velika pliskavka)

 Tursiops aduncus (indopacifiška velika pliskavka)

 Rod Lissodelphis

 Lissodelphis borealis (severni gladki delfin)

 Lissiodelphis peronii (južni gladki delfin)

 Rod Sotalia

 Sotalia fluviatilis (amazonski topozobi delfin)

 Rod Sousa

 Sousa chinensis (indopacifiški beli delfin)

 Sousa chinensis chinensis

 Sousa teuszii (atlantski beli delfin)

 Rod Stenella

 Stenella frontalis

 Stenella clymene

 Stenella attenuata

 Stenella longirostris (dolgokljuni progasti delfin)

 Stenella coeruleoalba (navadni progasti delfin)

 Rod Steno

 Steno bredanensis (brazdastozobi delfin)

 Rod Cephalorynchus

 Cephalorhynchus eutropia (črna kratkogobčna pliskavka)

 Cephalorhynchus commersonii (maldivska kratkogobčna pliskavka)

 Cephalorhynchus heavisidii (južnoafriška kratkogobčna pliskavka)

 Cephalorhynchus hectori (novozelandska kratkogobčna pliskavka)

 Rod Grampus

 Grampus griseus (okrogloglavi delfin)

 Rod Lagenodelphis

 Lagenodelphis hosei (fraserjev delfin)

 Rod Lagenorhyncus

 Lagenorhynchus acutus (atlantski pisani delfin)

 Lagenorhynchus obscurus (temni pisani delfin)

 Lagenorhynchus cruciger (črnokljuni pisani delfin)

 Lagenorhynchus obliquidens (tihomorski pisani delfin)

 Lagenorhynchus australis (južni pisani delfin)

 Lagenorhynchus albirostris (belokljuni pisani delfin)

 Rod Orcaella

 Orcaella heinsohni

 Orcaella brevirostris (iravadski delfin)

 Rod Peponocephala

 Peponocephala electra (mnogozobi črni delfin)

 Rod Orcinus

 Orcinus orca (orka, sabljarica ali kit ubijalec)

 Rod Feresa

 Feresa attenuata (pritlikava orka)

 Rod Pseudorca

 Pseudorca crassidens (mala orka, mala sabljarica)

 Rod Globicephala

 Globicephala melas (dolgoplavuta mrka pliskavka, obloglavka)

 Globicephala macrorhynchus (kratko plavuta mrka pliskavka)

 Družina Platanistoidea (rečni delfini)

 Rod Inia

 Inia boliviensis

 Inia geoffrensis (orinoška pliskavka)

 Inia araguaiaensis

 Rod Lipotes

 Lipotes vexillifer (jangceška pliskavka, jangceški delfin)

 Rod Platanista

 Platanista gangetica (gangeška pliskavka, gangeški delfin, kljunarica)

 Platanista minor (indska pliskavka)

 Rod Pontoporia

 Pontoporia blainvillei (laplatska pliskavka)